Råttesen og Bumly

Råttesen og Bumly (engelsk: Dastardly and Muttley in Their Flying Machines, i Storbritannia og Irland kun "Dastardly and Muttley") er en amerikansk animert tv-serie produsert av Hanna-Barbera.

I Norge ble serien sendt på Cartoon Network og Boomerang, og er utgitt på VHS. Alle versjonene har norsk tale.

Handling 
Serien handler om Gribbeskvadronen (engelsk: The Vulture Squadron) som prøver å stoppe en brevdue fra å levere beskjeder til fiendens armé, men de lykkes aldri i å stoppe den.

Serien har også "Magnificent Muttley"-episoder, som går ut på at Bumly sover og drømmer på jobb om at han er helten i diverse eventyr (for eksempel Robin Hood), mens Råttesen er skurken.

Rollefigurer

Roy Råttesen 
(engelsk: Dick Dastardly) Sjefen av Gribbeskvadronen og sjefen av laget under generalen. Han er ofte selvsikker på at han skal klare å stoppe fuglen, men lykkes aldri.

Bumly 
(engelsk: Muttley) Hunden til Råttesen, kjent for latteren sin. Bumly må ofte redde Råttesen fra å falle ned fra himmelen. Ofte krever han medalje for å hjelpe han, noe Råttesen ofte lover bort, men sjelden gir.

Kujon 
(engelsk: Zilly) Kujon er den feigeste av Gribbeskvadronen. Han gjemmer seg ofte når noe ser ut til å gå galt, eller hvis noe ikke går etter planen. Ofte prøver han å stikke av når han har sjansen, men Bumly stopper han alltid fra å gjøre det, på ordre fra Råttesen. Han forstår hva Klunk sier, og oversetter det for Råttesen.

Klunk 
(engelsk: Klunk) Oppfinneren i laget. Klunk finner opp mange forskjellige kampfly, og snakker ved å lage rare lyder.

Generalen 
(engelsk: The General) General og øverste sjef for Gribbeskvadronen. Han pleier å ringe Råttesen for å spørre om statusrapport på hvordan de ligger an med å stoppe fuglen. Råttesen sier alltid at de garantert fanger den neste gang, noe som gjør generalen sint. Ofte strekker han hånda ut av telefonen for å slå Råttesen.

Yankee Doodle dua 
(engelsk: Yankee Doodle Pigeon) Brevduen som konstant må unnslippe å bli drept av Gribbeskvadronen, for å levere beskjeder til en ukjent fiende. Han blåser ofte triumferende i trompeten sin når han er sikker på at han har sluppet unna pilotene.

Utgivelser i Norge 
I Norge har 8 episoder blitt utgitt på VHS i VHS-kassetten med navnet Dastardly & Muttley - Gribbepatruljen, med norsk tale. VHS-utgivelsen bruker andre stemmeskuespillere enn TV versjonen.

Norske stemmer

VHS-dub 

 Jan Erik Aune som Kujon og fortelleren
 Erik Lie som Klunk
Fra listen mangler de norske stemmeskuespillerne til Råttesen og Bumly.

TV-dub 
 Ivar Nørve som Roy Råttesen og Bumly
 Ove Christian Owe som Kujon
 Harald Stoltenberg som Klunk

Fra listen mangler den norske stemmeskuespilleren til fortelleren.

Generalen og Yankee Doodle dua har ingen vanlig dialog, og derfor heller ingen norske stemmeskuespillere (gjelder begge dubbene).

Engelske/originale stemmer 

 Paul Winchell som Roy Råttesen, Generalen og diverse
 Don Messick som Bumly, Klunk, Kujon, fortelleren og diverse

Eksterne lenker 
 

Animerte TV-serier fra USA